**KÚPNA ZMLUVA**

*uzatvorená v súlade s § 409 a nasledujúcimi ustanoveniami zákona číslo 513/1991 Zb.*

*Obchodného zákonníka v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Zmluvné strany:**

**Kupujúci:**

**Fakultná nemocnica Trenčín**

sídlo: Legionárska 28, 911 71 Trenčín

IČO: 00 610 470

DIČ: 2021254631

IČ DPH: SK2021254631

zriadená: Zriaďovacia listina vydaná MZ SR č. 1970/1991-A/VIII-1 zo dňa 14.06.1991

registrácia: v Registri a identifikátore právnických osôb, podnikateľov a orgánov verejnej moci vedenom Štatistickým úradom SR pod reg. č. 11902/2020

štatutárny orgán: Ing. Michal Plesník, riaditeľ

bankové spojenie: Štátna pokladnica, Bratislava

číslo účtu/IBAN: SK23 8180 0000 0070 0028 0438

(ďalej aj len ako „***kupujúci***“)

**a**

**Predávajúci:**

sídlo:

IČO:

DIČ:

IČ DPH :

Zápis:

štatutárny orgán:

bankové spojenie:

číslo účtu/IBAN:

(ďalej aj len ako „***predávajúci***“)

**Kupujúci ako verejný obstarávateľ a predávajúci ako úspešný uchádzač vo verejnom obstarávaní v postupe zadávania nadlimitnej zákazky v súlade so zákonom č. 343/2015 Z. z. o verejnom obstarávaní a o zmene o doplnení niektorých zákonov (ďalej aj len ako „*Zmluvné strany*“) uzatvárajú v súlade s § 409 a nasledujúcimi ustanoveniami zákona č. 513/1991 Zb. Obchodného zákonníka v znení neskorších predpisov nasledovnú kúpnu zmluvu (ďalej aj len ako „*zmluva*“), ktorej plnenie zo strany kupujúceho bude realizované z prostriedkov mechanizmu Plánu obnovy a odolnosti v rámci výzvy „Nová sieť nemocníc – zlepšenie kvality a efektívnosti ústavnej zdravotnej starostlivosti – doplnenie prístrojového vybavenia nemocníc“ kód výzvy 11I02-21-V11, ktorými je táto zmluva limitovaná.**

**Podkladom na uzavretie zmluvy je ponuka úspešného uchádzača predložená v postupe zadávania nadlimitnej verejnej súťaže na dodanie tovaru pod názvom „USG prístroj pre Urologické oddelenie“, zadávanej na základe Oznámenia o vyhlásení verejného obstarávania.**

**Článok I.**

**Predmet zmluvy**

1. Predávajúci sa touto zmluvou zaväzuje dodať kupujúcemu tovar podľa odseku 2. tohto článku zmluvy a previesť na neho vlastnícke právo k tomuto tovaru a kupujúci sa zaväzuje zaplatiť za tovar dohodnutú kúpnu cenu.
2. Tovarom sa pre účely tejto zmluvy rozumie USG prístroj pre Urologické oddelenie – 1 ks(ďalej aj len ako „***tovar***“) podľa špecifikácie (vrátane definície množstva) uvedenej v Prílohe č. 2 – „Technická špecifikácia“, ktorá je neoddeliteľnou súčasťou tejto zmluvy, vrátane jeho dopravy do sídla kupujúceho, inštalácie, uvedenia do prevádzky, zaškolenia obsluhy a zabezpečenia komplexného záručného servisu. Dodaný tovar musí byť v súlade s príslušnými predpismi riadne označený údajmi o výrobcovi a tovare, pričom jeho dodávka sa zrealizuje v obale, ktorý zabezpečí jeho bezpečnú prepravu.
3. Predávajúci prehlasuje, že je oprávnený s tovarom nakladať za účelom jeho predaja podľa tejto zmluvy.
4. Dodávka tovaru zahŕňa služby spojené s dodaním tovaru, t. j. zabezpečenie dopravy do miesta plnenia, jeho vyloženie v mieste plnenia, vybalenie a likvidáciu obalov, kompletizáciu a inštaláciu tovaru (hardvéru a softvéru), odskúšanie funkčnosti a uvedenie tovaru do prevádzky, zaškolenie zamestnancov kupujúceho týkajúce sa obsluhy, údržby tovaru (resp. jeho častí), odovzdanie všetkých dokladov a dokumentov, preukazujúcich splnenie požiadaviek na užívanie tovaru v súlade s platnou legislatívou SR a Európskej únie, a to najmä, nie však výlučne:
   * Vyhlásenie zhody s doplňujúcimi podkladmi k nemu alebo certifikáty
   * Doklad o registrácií ponúkaného zariadenia v databáze Štátneho ústavu pre kontrolu liečiv
   * Návod na obsluhu v slovenskom príp. v českom jazyku,
   * Záručný list,
   * Preberací protokol, inštalačný protokol, protokol o zaškolení zamestnancov Kupujúceho.
5. Predmetom tejto zmluvy je tiež záväzok predávajúceho poskytovať dohodnuté služby k dodanému tovaru počas záručnej doby v trvaní 24 (dvadsaťštyri) mesiacov odo dňa, kedy je tovar uvedený do prevádzky. Bližšia špecifikácia služieb v rámci záručnej doby je uvedená v článku IV. tejto zmluvy.
6. Nakoľko dodávka predávajúceho podľa tejto zmluvy zahŕňa aj dodávku softvéru, resp. pri poskytovaní služieb predávajúcim podľa tejto zmluvy dochádza aj k vytvoreniu diela, ktoré je predmetom práv duševného vlastníctva, pre účely tejto zmluvy platí, že predávajúci dňom podpisu preberacieho protokolu udeľuje kupujúcemu nevýhradnú licenciu na jeho použitie, v neobmedzenom rozsahu, na celú dobu trvania majetkových práv autora diela a na účel, na ktorý bol softvér alebo dielo vytvorené. Predávajúci súhlasí, aby kupujúci udelil sublicenciu tretím osobám na použitie softvéru alebo diela rovnakým spôsobom, v rovnakom rozsahu, na rovnaký čas a za rovnakých podmienok, ako je licencia udelená na základe tejto zmluvy kupujúcemu. Licencia sa udeľuje odplatne, pričom odmena za jej poskytnutie, ako aj odmena za udelenie súhlasu na udelenie sublicencie je už zahrnutá v kúpnej cene dohodnutej v článku III. tejto zmluvy. Udelená licencia a právo udeliť sublicenciu nebudú skončením platnosti tejto zmluvy dotknuté. Vyššie uvedené ustanovenie sa nevzťahuje na štandardný softvér tretích strán (OEM, krabicový, predinštalovaný na tovare). Pre štandardný softvér tretích strán platia licenčné podmienky výrobcu softvéru.

**Článok II.**

**Dodacie podmienky**

1. Predávajúci sa zaväzuje dodať tovar kupujúcemu najneskôr do 2 mesiacov odo dňa doručenia písomnej výzvy kupujúceho na dodanie tovaru, v čase od 07.00 hod do 14.00 hod, ak sa zmluvné strany nedohodnú inak.
2. Konkrétny termín dodania tovaru oznámi predávajúci kupujúcemu najmenej dva pracovné dni vopred, a to kontaktnej osobe kupujúceho.
3. Kontaktnou osobou kupujúceho pre preberanie tovaru je:

Ing. Michal Plesník, Oddelenie centrálneho nákupu a verejného obstarávania

tel.: 032/ 65 66 838, e-mail: michal.plesnik@fntn.sk

1. Kontaktnou osobou predávajúceho je:

Ing. Magdaléna Bačo Matejková, biomedicínska inžinierka

tel.: +421 32 6566838, +421 905 651 534, e-mail: [magdalena.matejkova@fntn.sk](mailto:magdalena.matejkova@fntn.sk)

1. Miestom dodania tovaru je:

Fakultná nemocnica Trenčín, Legionárska 28, 911 71 Trenčín, Slovenská republika (ďalej aj len „***miesto dodania***“ ).

1. Kupujúci za účelom prevzatia tovaru zabezpečí v mieste dodania prístup pre osoby poverené predávajúcim na čas nevyhnutne potrebný na vyloženie, kompletizáciu a inštaláciu tovaru. Dopravu tovaru na miesto dodania zabezpečuje predávajúci na vlastné náklady tak, aby bola zabezpečená dostatočná ochrana pred jeho poškodením alebo znehodnotením.
2. Predávajúci je povinný tovar nainštalovať a uviesť do prevádzky bezodkladne, najneskôr však do 10 (desať) kalendárnych dní odo dňa jeho doručenia kupujúcemu do miesta dodania, a to na vlastné náklady; lehota uvedená v ods. 1 tohto článku zmluvy tým nie je dotknutá.
3. Dodanie tovaru do miesta dodania potvrdí kupujúci podpísaním preberacieho protokolu. V preberacom protokole sa potvrdzuje druh, množstvo, vyhotovenie a kompletnosť dodaného tovaru podľa dohodnutej technickej špecifikácie. Kupujúci je povinný pri dodávke tovaru vykonať jeho fyzické prevzatie a reklamovať zjavnú vadu tovaru bezodkladne, najneskôr však do 5 (piatich) kalendárnych dní odo dňa dodania tovaru.
4. Riadnym dodaním tovaru sa rozumie riadne uvedenie tovaru do prevádzky predávajúcim v mieste dodania tovaru, resp. inštalácie tovaru vrátane základného zaškolenia určených zamestnancov kupujúceho, ktorého predmetom bude oboznámenie sa s obsluhou, údržbou a ošetrovaním dodaného tovaru a predloženie príslušnej dokumentácie v súlade s článkom I. odsek 4 tejto zmluvy. Tovar nebude predávajúcim riadne odovzdaný v prípade, že v inštalačnom protokole budú uvedené vady a nedorobky, ktoré samy osebe a/alebo v spojení s inými vadami nebránia úplnej, riadnej, plynulej a bezpečnej prevádzke tovaru. V uvedenom prípade kupujúci nie je povinný takýto tovar prevziať. Tieto zjavné vady a nedorobky musia byť uvedené v inštalačnom protokole tovaru so stanovením termínu ich odstránenia, a to najneskôr do 20 (dvadsať) pracovných dní od podpisu inštalačného protokolu oboma zmluvnými stranami.
5. Práva z vád tovaru podľa predchádzajúceho odseku tohto článku zmluvy, resp. neúplnosť dodávky kupujúci uplatní voči predávajúcemu písomne (t.j. reklamácia tovaru).
6. Kupujúci je oprávnený odmietnuť prevzatie tovaru, ak technické a úžitkové parametre dodaného tovaru nezodpovedajú dohodnutej technickej špecifikácií tovaru (Príloha č. 2 – „Technická špecifikácia“ k tejto zmluve), ak je dodávka neúplná, prípadne tovar nie je plne funkčný, alebo má iné zjavné vady. Technická špecifikácia tovaru dohodnutá v tejto zmluve musí byť zhodná s tovarom uvedeným v ponuke predloženej predávajúcim vo verejnom obstarávaní.
7. O inštalácií a uvedení tovaru do prevádzky v mieste dodania a jeho kompletnom odovzdaní a prevzatí vyhotovia a podpíšu zmluvné strany inštalačný a preberací protokol.
8. Zaškolenie zamestnancov kupujúceho s obsluhou a údržbou dodaného tovaru je predávajúci povinný realizovať najneskôr pri uvedení tovaru do prevádzky v mieste dodania. O zaškolení spíšu zmluvné strany protokol o zaškolení.
9. Kupujúci nadobúda vlastnícke právo k tovaru a prechádza na neho nebezpečenstvo škody na tovare momentom protokolárneho prevzatia tovaru.

**Článok III.**

**Kúpna cena a platobné podmienky**

1. Kúpna cena tovaru, vrátane rozpisu jednotlivých položiek tovaru je stanovená na základe výsledkov verejného obstarávania a podľa zákona č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a aktuálnym Cenovým opatrením MZ SR, ktorým sa ustanovuje rozsah regulácie cien v oblasti zdravotníctva a je uvedená v Prílohe č. 1 – „Cena“, ktorá tvorí neoddeliteľnú súčasť tejto zmluvy.
2. Kúpna cena podľa tohto článku zmluvy je cenou za nový, nepoužitý, nerepasovaný, kompletný a úplne funkčný tovar bez akýchkoľvek právnych a faktických vád. V kúpnej cene je zahrnuté: kompletné dodanie do miesta dodania, náklady na inštaláciu, odskúšanie a uvedenie tovaru do prevádzky, zaškolenie zamestnancov kupujúceho, predloženie príslušnej dokumentácie k tovaru, komplexné zabezpečenie služieb počas trvania záručnej doby, odmena za licencie a ďalšie náklady predávajúceho v súvislosti s dodaním tovaru resp. poskytovaním služieb podľa tejto zmluvy.
3. Celková cena za celý predmet prevodu – tovar podľa článku I. odsek 2. tejto zmluvy je vo výške:

Cena bez DPH: ................................ €

Sadzba DPH vo výške 20%: ................................ €

Cena s DPH: ................................ €

(slovom: ........................... EUR)

1. Kupujúci je povinný uhradiť kúpnu cenu za tovar podľa tohto článku zmluvy na základe faktúry riadne vystavenej predávajúcim a doručenej kupujúcemu. Predávajúci je oprávnený vystaviť faktúru po riadnom dodaní tovaru podľa článku II. odsek 9. zmluvy.
2. Faktúra musí obsahovať náležitosti podľa platných právnych predpisov a tejto zmluvy. Prílohou faktúry vystavenej predávajúcim musí byť preberací protokol a protokol o zaškolení obsluhy. V prípade, že doručená faktúra nebude vystavená správne, je kupujúci oprávnený predmetnú faktúru vrátiť predávajúcemu na opravu alebo doplnenie. Predávajúci je povinný vystaviť novú faktúru a doručiť ju kupujúcemu, pričom lehota splatnosti plynie až od doručenia riadne vystavenej faktúry.
3. Splatnosť faktúry je 60 dní odo dňa jej doručenia kupujúcemu, a to výlučne bezhotovostným prevodom na bankový účet predávajúceho. Zmluvné strany sa dohodli, že kúpna cena sa považuje za zaplatenú pripísaním kúpnej ceny na bankový účet predávajúceho.
4. Kupujúci prehlasuje, že kúpna cena za tovar bude uhradená z Prostriedkov mechanizmu Plánu Obnovy a Odolnosti v rámci projektu „Obnova materiálno-technického vybavenia pre vykonávanie štandardných postupov“ kód výzvy 12R03-21-V14 a projektu „Nákup prístrojov pre psychiatrickú kliniku Fakultnej nemocnice Trenčín“.
5. V prípade, že kupujúcemu nebudú pridelené prostriedky mechanizmu z Plánu Obnovy a Odolnosti z výzvy „Obnova materiálno-technického vybavenia pre vykonávanie štandardných postupov“ kód výzvy 12R03-21-V14 a projektu „Nákup prístrojov pre psychiatrickú kliniku Fakultnej nemocnice Trenčín“ oprávnenou osobou, kupujúci je oprávnený odstúpiť od kúpnej zmluvy a zmluvné strany sú povinné si bezodkladne vrátiť dovtedy poskytnuté vzájomné plnenie.

**Článok IV.**

**Zodpovednosť za vady a záručná doba**

1. Predávajúci zodpovedá za to, že vlastnosti tovaru počas záručnej doby zostanú nezmenené a funkčnosť dodaného tovaru nebude nijakým spôsobom obmedzená a tovar bude možné bez obmedzenia užívať na účel, na ktorý je určený. Zmluvné strany sa dohodli, že záručná doba je **24 mesiacov**; táto záručná doba začína plynúť odo dňa podpísania inštalačného a preberacieho protokolu (od uvedenia tovaru do prevádzky). Predávajúci zodpovedá za to, že tovar je dodaný podľa podmienok tejto zmluvy, v súlade s predloženou ponukou vo verejnom obstarávaní a podľa platných právnych predpisov a počas záručnej doby bude mať vlastnosti dohodnuté v tejto zmluve. Záručná doba sa predlžuje automaticky o dobu, po ktorú tovar nemohol byť počas záručnej doby plne používaný z dôvodu poruchy resp. z dôvodu akejkoľvek faktickej, či právnej vady na tovare.
2. Predávajúci sa zaväzuje mať k dispozícii minimálne jedného odborne vyškoleného servisného technika, ktorý bude vykonávať servis a ktorý vlastní platné osvedčenie – certifikát o odbornom vyškolení vydaný výrobcom resp. oprávneným zástupcom výrobcu tovaru. V záručnej dobe sa predávajúci zaväzuje bezplatne odstrániť všetky vady dodaného tovaru a je povinný v prípade, ak opravu alebo preventívnu servisnú prehliadku tovaru bude potrebné vykonať mimo miesta dodania tovaru, zabezpečiť dopravu tovaru na miesto vykonania opravy alebo preventívnej servisnej prehliadky na vlastné náklady; uvedené platí aj pre vrátenie tovaru späť na miesto dodania.
3. Záruka na tovar podľa tohto článku zmluvy platí za predpokladu, že kupujúci tovar používa a obsluhuje s príslušnou starostlivosťou podľa inštrukcií predávajúceho obsiahnutých v priloženej dokumentácii. Predávajúci neručí za vady, ktoré spôsobí kupujúci neodbornou manipuláciou, resp. používaním v rozpore s návodom na obsluhu, pokiaľ na uvedený nevhodný spôsob manipulácie bol kupujúci pri zaškolení predávajúcim upozornený a za vady, ktoré vzniknú v dôsledku živelnej pohromy, vyššej moci alebo vandalizmu.
4. Počas záručnej doby sa predávajúci, resp. ním poverený servisný technik v prípade vady/poruchy tovaru dostaví fyzicky na opravu maximálne do 12 hodín od nahlásenia vady/poruchy tovaru počas pracovných dní. Predávajúci je povinný odstrániť vady/poruchy tovaru alebo zabezpečiť opravu vadného tovaru, t.j. zabezpečiť jeho plné sfunkčnenie najneskôr do dvoch (2) pracovných dní od nahlásenia vady/poruchy bez potreby náhradných dielov potrebných pre uvedenie tovaru do prevádzky, do siedmich (7) pracovných dní od nahlásenia vady/ poruchy pri potrebe dodania náhradných dielov zo Slovenska potrebných pre uvedenie tovaru do prevádzky a do pätnástich (15) pracovných dní od nahlásenia vady/poruchy pri potrebe dodania náhradných dielov zo zahraničia, potrebných pre uvedenie tovaru do prevádzky.
5. Kupujúci sa zaväzuje, že reklamácie resp. svoje nároky z vád/porúch tovaru uplatní bezodkladne po ich zistení, a to na tel./ faxovom čísle :+ .................................. alebo e-mailom na adrese: ...................................

**Článok V.**

**Zmluvné sankcie a zodpovednosť za škodu**

1. V prípade omeškania predávajúceho s riadnym dodaním tovaru, má kupujúci nárok na zmluvnú pokutu vo výške 0,1 % z kúpnej ceny tovaru bez DPH za každý aj začatý deň omeškania s riadnym dodaním tovaru. Zaplatením zmluvnej pokuty nestráca kupujúci nárok na náhradu škody.
2. V prípade omeškania predávajúceho s termínmi plnenia služieb počas záručnej doby podľa článku IV. odsek 4. tejto zmluvy má kupujúci nárok na zmluvnú pokutu vo výške 300,- EUR (slovom: tristo eur) za každý deň omeškania s odstránením vady tovaru. Zaplatením zmluvnej pokuty nestráca kupujúci nárok na náhradu škody.
3. Uplatnením uvedených zmluvných sankcií nie je dotknuté právo kupujúceho na náhradu škody, a to vo výške presahujúcej zmluvnú pokutu.
4. Zmluvné strany prehlasujú, že si budú poskytovať potrebnú súčinnosť pri plnení záväzkov vyplývajúcich z tejto zmluvy a navzájom si budú oznamovať všetky okolnosti a informácie, ktoré majú alebo môžu mať vplyv na jej plnenie.
5. Každá zmluvná strana zodpovedá za priamu škodu spôsobenú druhej zmluvnej strane v súvislosti s vadným plnením tejto zmluvy.
6. Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie do pôvodného stavu nie je možné.
7. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností vylučujúcich zodpovednosť, uvedené sa vzťahuje aj na zmluvné pokuty, ktoré v prípade okolností vylučujúcich zodpovednosť nebudú žiadnou zo zmluvných strán uplatňované. Pre účely tejto zmluvy sa za okolnosti vylučujúce zodpovednosť považujú okolnosti, ktoré nie sú závislé od vôle zmluvných strán a ani ich nemôžu zmluvné strany ovplyvniť ako napr. štrajk, epidémia, požiar, prírodná katastrofa, mobilizácia, vojna, povstanie, zabavenie resp. embargo produktov objektívne potrebných pre poskytovanie tovaru, nezavinená regulácia odberu elektrickej energie. Za vyššiu moc sú považované okolnosti vylučujúce zodpovednosť v zmysle ustanovenia § 374 Obchodného zákonníka.
8. Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené. Ustanovenie prvej vety predchádzajúceho odseku tohto článku tejto zmluvy sa uplatní za predpokladu, že druhá zmluvná strana bola písomne oboznámená o týchto okolnostiach a o predpokladanej dobe ich trvania postihnutou stranou, bezodkladne ako sa o nich dozvedela.
9. V prípade, ak nastanú prekážky vyššej moci, je zmluvná strana, ktorej sa prekážka týka, povinná bezodkladne informovať druhú zmluvnú stranu o povahe, začiatku a konci udalosti vyššej moci, ktorá bráni v plnení povinností podľa tejto zmluvy.
10. Ak sa plnenie tejto zmluvy stane nemožným z dôvodu vyššej moci na dobu dlhšiu ako 45 dní, zmluvná strana, ktorá sa bude chcieť odvolať na vyššiu moc, písomne požiada druhú zmluvnú stranu o úpravu zmluvy vo vzťahu k predmetu, cene a času plnenia; ak nedôjde k dohode, má ktorákoľvek strana právo od tejto zmluvy odstúpiť, pričom účinky odstúpenia nastávajú dňom doručenia písomného oznámenia o odstúpení od zmluvy druhej zmluvnej strane.
11. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto omeškanie alebo neplnenie bude spôsobené v dôsledku neposkytnutia súčinnosti druhej zmluvnej strany, najmä nie však výlučne, ak predávajúci:

* neodstráni zjavné vady a nedorobky do 20 pracovných dní od podpisu inštalačného protokolu v zmysle čl. II. ods. 9 tejto zmluvy, predávajúci nie je oprávnený vystaviť faktúru v zmysle čl. III. ods. 4 tejto zmluvy,
* ak kupujúci:
* nepripraví pracovisko k inštalácii prístroja.

**Článok VI.**

**Odstúpenie od zmluvy**

1. Spôsob odstúpenia od zmluvy sa riadi ustanoveniami § 345 a nasledujúcimi ustanoveniami Obchodného zákonníka v znení neskorších predpisov.
2. Omeškanie predávajúceho s plnením povinností podľa tejto zmluvy znamená podstatné porušenie zmluvy, pričom kupujúci je oprávnený od zmluvy odstúpiť, ak to oznámi predávajúcemu bez zbytočného odkladu po tom, čo sa o tomto porušení dozvedel.
3. Pre účely tejto zmluvy sa za podstatné porušenie zmluvy bude rozumieť najmä porušenie nasledujúcich zmluvných povinností:
4. omeškanie s dodaním tovaru predávajúcim v zmysle dohodnutých podmienok o viac ako 30 dní,
5. neodstránenie vád tovaru predávajúcim za podmienok uvedených v tejto zmluve ani v poskytnutej dodatočnej lehote,
6. neprevzatie tovaru kupujúcim v súlade s touto zmluvou riadne a včas.
7. Odstúpenie podľa predchádzajúceho odseku tohto článku zmluvy, ako aj z iných dôvodov uvedených v tejto zmluve, je účinné dňom doručenia písomného oznámenia o odstúpení od zmluvy druhej zmluvnej strane. Odstúpením od zmluvy nie je dotknuté právo na náhradu škody a na úhradu zmluvnej pokuty, na ktoré vznikol nárok pred odstúpením od zmluvy.

**Článok VII.**

**Osobitné dojednania zmluvných strán**

1. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie zmluvy, a to najmä údajov uvedených v záhlaví tejto zmluvy, príp. iných kontaktných údajov vymedzených v tejto zmluve.
2. Zmluvné strany sa dohodli, že predávajúci v postavení veriteľa nepostúpi akúkoľvek svoju pohľadávku z tejto zmluvy tretej osobe bez predchádzajúceho písomného súhlasu dlžníka- kupujúceho. Rovnakým spôsobom predávajúci pohľadávku voči kupujúcemu nezabezpečí ručením treťou osobou alebo žiadnym iným právne prípustným spôsobom predávajúci neposkytne práva k takejto pohľadávke tretej osobe. Písomný súhlas kupujúceho s týmito úkonmi je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. V prípade, že dôjde zo strany predávajúceho k porušeniu tejto povinnosti a svoje práva a povinnosti z tejto zmluvy postúpi, resp. prijme ručenie tretej osobe bez súhlasu protistrany, bude sa takýto úkon považovať za absolútne neplatný a neúčinný voči kupujúcemu.
3. Predávajúci sa zaväzuje, že
4. nevyužije žiadne informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, a to jednak počas trvania tohto zmluvného vzťahu, ako aj po ukončení platnosti tejto zmluvy;
5. informácie a podklady poskytnuté kupujúcim alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy;
6. v prípade porušenia povinnosti uvedenej v bode a) a b) tohto odseku zmluvy, predávajúci uhradí kupujúcemu zmluvnú pokutu jednorazovo vo výške uvedenej v čl. V. ods. 1 zmluvy, t. j. 0,1 % z kúpnej ceny tovaru bez DPH, a to aj opakovane, čím nie je dotknutá náhrada škody.
7. Predávajúci sa zaväzuje umožniť výkon kontroly súvisiaci s predmetom plnenia tejto zmluvy, ako aj s ostatnými ustanoveniami tejto zmluvy zo strany osôb oprávnených na výkon kontroly, kedykoľvek po uzavretí tejto zmluvy a počas platnosti a účinnosti Zmluvy o poskytnutí prostriedkov mechanizmu na podporu Obnovy a Odolnosti č. 808/2023 uzavretej medzi poskytovateľom prostriedkov mechanizmu a kupujúcim dňa 6.9.2023; oprávnenými osobami sú najmä:

- Riadiaci orgán (poskytovateľ) a ním poverené osoby;

- Najvyšší kontrolný úrad SR;

- príslušná správa finančnej kontroly;

- certifikačný orgán a nimi poverené osoby;

- orgán auditu, jeho spolupracujúce orgány a nimi poverené osoby;

- splnomocnení zástupcovia Európskej Komisie a Európskeho dvora audítorov, osoby prizvané orgánmi, ktoré sú uvedené ako oprávnené osoby v súlade s príslušnými právnymi predpismi SR a EÚ.

1. Predávajúci sa zaväzuje poskytnúť osobám oprávneným na výkon kontroly špecifikovaným v odseku 4 tohto článku, všetku potrebnú súčinnosť. V prípade, že v dôsledku kontroly vykonanej oprávneným orgánom, dôjde zavinením predávajúceho k uznaniu plnenia predmetu tejto zmluvy ako neoprávneného výdavku, t.j. výdavku, ktorý nezodpovedá cenám bežným na trhu v čase ich vzniku a v mieste ich vzniku, a ktorý preto nebude kupujúcemu uznaný ako oprávnený, je predávajúci povinný nahradiť kupujúcemu v plnom rozsahu škodu, ktorá mu v dôsledku tejto skutočnosti vznikne.
2. Predávajúci bude rešpektovať právo osôb oprávnených na výkon kontroly podľa odseku 4 tohto článku vstupovať do objektov, ak to súvisí s predmetom tejto zmluvy a požadovať od predávajúceho predloženie originálnych dokladov a inú potrebnú dokumentáciu, alebo iné ďalšie doklady súvisiace s touto zmluvou.
3. Predávajúci za zaväzuje prijať opatrenia na nápravu nedostatkov zistených kontrolou, overovaním na mieste v zmysle Správy z kontroly, v lehote stanovenej osobami oprávnenými na výkon kontroly podľa odseku 4 tohto článku, a zároveň zaslať kupujúcemu informáciu o splnení opatrení prijatých na nápravu zistených nedostatkov bezodkladne po ich splnení.“

**Článok VIII.**

**Subdodávky**

1. Predávajúci je oprávnený zabezpečiť časť plnenia predmetu zmluvy prostredníctvom svojich subdodávateľov.
2. Predávajúci garantuje spôsobilosť subdodávateľov pre plnenie predmetu zmluvy.
3. Predávajúci zodpovedá za celé a riadne plnenie zmluvy počas celého trvania zmluvného vzťahu s kupujúcim a to bez ohľadu na to, či predávajúci použil subdodávky alebo nie, v akom rozsahu a za akých podmienok.
4. Predávajúci je povinný oznámiť kupujúcemu akúkoľvek zmenu údajov o subdodávateľovi, do piatich pracovných dní odo dňa, kedy táto skutočnosť nastala.
5. Predávajúci má právo na zmenu subdodávateľa alebo na doplnenie nového subdodávateľa vo vzťahu k plneniu, ktorého sa táto zmluva týka.
6. Predávajúci je povinný do piatich pracovných dní odo dňa uzatvorenia zmluvy so subdodávateľom, alebo v deň nástupu subdodávateľa (podľa toho, ktorá skutočnosť nastane neskôr), predložiť aktualizované Vyhlásenie o subdodávateľoch, ktoré musí obsahovať minimálne identifikáciu subdodávateľa, predmet subdodávky, predpokladaný podiel zákazky zadávaný subdodávateľom a osobu oprávnenú konať za subdodávateľa (meno a priezvisko, tel. kontakt).
7. Porušenie povinností predávajúceho uvedených v tomto článku zmluvy sa považuje za podstatné porušenie zmluvných povinností a zakladá právo kupujúceho na odstúpenie od zmluvy.

**Článok IX.**

**Záverečné ustanovenia**

1. Zmluvné strany sa dohodli, že túto zmluvu je možné zmeniť alebo doplniť len formou písomných dodatkov pri dodržaní podmienok podľa § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, na ktorých platnosť sa vyžaduje, aby boli riadne potvrdené a podpísané oprávnenými zástupcami zmluvných strán. K návrhom dodatkov k tejto zmluve sa zmluvné strany zaväzujú vyjadriť písomne, v lehote 14 dní od doručenia návrhu dodatku. Po tú istú dobu je týmto návrhom viazaná zmluvná strana, ktorá ho podala.
2. Právne vzťahy neupravené touto zmluvou sa riadia najmä príslušnými ustanoveniami Obchodného zákonníka, v znení neskorších predpisov a súvisiacimi platnými právnymi predpismi Slovenskej republiky.
3. Zmluvné strany sa dohodli, že všetky rozpory vyplývajúce z plnenia zmluvy, budú riešiť predovšetkým dohodou a vzájomným rokovaním. Až v prípade, ak nedôjde k dohode, uplatní ktorákoľvek zo zmluvných strán svoje práva zo zmluvy na príslušnom súde Slovenskej republiky.
4. Každé ustanovenie tejto zmluvy sa, pokiaľ je to možné, interpretuje tak, že je účinné a platné podľa platných právnych predpisov. Pokiaľ by však niektoré ustanovenie tejto zmluvy bolo podľa platných právnych predpisov nevymožiteľné alebo neplatné, bude neúčinné iba v rozsahu tejto nevymožiteľnosti alebo neplatnosti a ostatné ustanovenia tejto zmluvy budú i naďalej záväzné a v plnom rozsahu platné a účinné. V prípade takejto nevymožiteľnosti alebo neplatnosti budú zmluvné strany v dobrej viere rokovať, aby sa dohodli na zmenách alebo doplnkoch tejto zmluvy, ktoré sú potrebné na realizáciu zámerov tejto zmluvy z hľadiska tejto nevymožiteľnosti alebo neplatnosti.
5. Zmluvné strany sa dohodli, ak nie je v tejto zmluve pri jednotlivých úkonoch ustanovené inak, že akékoľvek oznámenia, správy a pod. (ďalej aj len ako „***oznámenia***“) týkajúce sa tejto zmluvy, si zmluvné strany budú doručovať niektorým z nasledovných spôsobov: osobne, doporučeným listom s doručenkou, kuriérom, faxom alebo emailom na adresy zmluvných strán a kontaktné údaje uvedené v záhlaví a texte tejto zmluvy. V prípade, ak zmluvná strana doručuje formou doporučeného listu s doručenkou a zmluvná strana, ktorej je oznámenie adresované, jeho prijatie odmietne alebo iným spôsobom jeho prijatiu zabráni (neoznámením zmeny jej adresy alebo iných kontaktných údajov), považuje sa na účely tejto zmluvy za preukázané doručenie vrátenie nedoručenej zásielky odosielateľovi podľa poslednej známej adresy takejto zmluvnej strany. To platí aj vtedy, ak je v tejto zmluve začiatok dohodnutej lehoty viazaný na okamih doručenia písomnosti. V takomto prípade sa za okamih doručenia považuje okamih vrátenia nedoručenej zásielky odosielateľovi. Za poslednú známu adresu zmluvnej strany sa považuje adresa pozostávajúca z označenia obce, názvu ulice alebo verejného priestranstva (ak je obec členená na ulice a inak označované verejné priestranstvá), súpisného, popr. i orientačného čísla a poštového smerovacieho čísla a v prípade, ak ide o adresu mimo Slovenskej republiky i označenie štátu, oznámená písomne inej zmluvnej strane, inak adresa, ktorá je uvedená pri každej zo zmluvných strán v záhlaví tejto zmluvy. Ak niektorá zo zmluvných strán v súlade a za podmienok uvedených v tejto zmluve oznámi inej zmluvnej strane zmenu adresy, považuje sa za poslednú známu adresu táto oznámená adresa, a to vždy tá, ktorá bola oznámená najneskôr. Pre účely tejto zmluvy budú oznámenia považované za doručené dňom:

* potvrdenia doručenia adresátom, alebo dňom odmietnutia prevzatia zásielky adresátom, ak sa doručuje osobne, alebo
* potvrdenia doručenia adresátom alebo dňom odmietnutia prevzatia zásielky adresátom, ak sa doručuje kuriérom, alebo
* potvrdenia doručenia adresátom alebo dňom odmietnutia prevzatia zásielky adresátom, ak sa doručuje doporučenou poštovou zásielkou s doručenkou alebo
* potvrdenia prenosu faxovej správy, ak sa doručuje faxom, alebo
* potvrdenia doručenia emailu adresátom, a v prípade, ak k potvrdeniu doručenia emailu nedôjde ani nasledujúci deň po jeho odoslaní, dňom otvorenia emailovej zásielky druhou stranou.

1. Zmluvné strany sa zaväzujú, že sa budú počas realizácie tejto zmluvy oboznamovať o všetkých skutočnostiach spôsobilých mať vplyv na realizáciu práv a povinností vyplývajúcich z právnych vzťahov založených touto zmluvou. Zmluvné strany sa tiež zaväzujú, že bez zbytočného odkladu, najneskôr však v lehote 30 dní, sa budú vzájomne oboznamovať o všetkých skutočnostiach spôsobilých mať vplyv na práva a právom chránené záujmy inej zmluvnej strany.
2. Zmluvné strany vyhlasujú, že ich zmluvná voľnosť nie je obmedzená, ich zmluvné prejavy sú určité a zrozumiteľné. Zmluva je uzavretá za vzájomne dohodnutých podmienok, nie v tiesni, omyle alebo za nápadne nevýhodných podmienok.
3. Zmluva je vyhotovená v štyroch vyhotoveniach, z ktorých tri obdrží kupujúci a jeden predávajúci.
4. Zmluva je platná dňom jej uzatvorenia, t. j. jej podpisom všetkými zmluvnými stranami a účinná dňom nasledujúcim po dni jej zverejnenia v Centrálnom registri zmlúv, v súlade s § 47a ods. 1 zákona č. 40/1964 Zb., Občianskeho zákonníka, v znení neskorších predpisov.
5. Neoddeliteľnou súčasťou zmluvy sú prílohy:
6. Príloha č. 1 – Cena
7. Príloha č. 2 – Technická špecifikácia
8. Príloha č. 3 – Vyhlásenie o subdodávkach
9. Príloha č. 4 – Čestné vyhlásenie o vytvorení skupiny dodávateľov (len ak je uplatniteľná)

**Podpisy zmluvných strán:**

V Trenčíne, dňa ...................... V ................. dňa ...............................

|  |  |
| --- | --- |
| **Za Kupujúceho :** | **Za Predávajúceho :** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Ing. Michal Plesník**  riaditeľ  Fakultná nemocnica Trenčín |  |